નવી દિલ્હીઃ ઉત્તમ ગુણવત્તાનો દાવો કરનારી યોગગુરૂ બાબા રામદેવની કંપની પંતજલિની અનેક આયુર્વેદિક પ્રોજક્ટ ક્વોલિટી ટેસ્ટમાં ફેલ થયા છે. આરટીઆઇએ ખુલાસો કર્યો છે કે હરિદ્વારના આયુર્વેદ અને યૂનાની ઓફિસમાં તપાસમાં પંતજલિની પ્રોડક્ટ્સ સહિત 40 ટકા આયુર્વેદિક પ્રોડક્ટની ક્વોલિટી ખરાબ છે. વર્ષ 2013થી 2016ની વચ્ચે એકત્રિત કરવામાં આવેલ 82 સેમ્પલમાં 32 ક્વોલિટી ટેસ્ટ ફેલ થયા છે. ગુણવત્તા ખરાબ હોય તેવી પ્રોડક્ટમાં પંતજલિના દિવ્ય આંબળા જ્યુસ અને શિવલિંગી બીજ પણ શામેલ છે.